ปุณยวีร์ มองปิด SVB ไม่ลุกลามมาก แต่กระทบเงินฝาก Tech Start Up
ปุณยวีร์ จันทรขจร ผู้ก่อตั้ง Quantum Wealth มองปมปัญหา SVB ไม่ลุกลามมาก แต่น่าจะกระทบเงินฝากของ Tech Start Up บ้าง
14 มี.ค. 2566

สำหรับความเห็นของ นายปุณยวีร์ จันทรขจร Co-Founder &amp; Chief Strategy Officer (CSO) บริษัทหลักทรัพย์ที่ปรึกษาการลงทุน Quantum Wealth ต่อสถานการณ์ที่ หน่วยงานกำกับดูแลของสหรัฐได้ปิดธนาคาร Silicon Valley (SVB) นั้น
 
มองว่า การปิดกิจการของ SVB เกิดจากสองสาเหตุ หนึ่งคือ เป็นปัญหาที่สะสมมานานคือผลการขาดทุนของพันธบัตรที่ธนาคารถือไว้ เเต่ที่ผ่านมายังไม่เเสดงปัญหาเนื่องจากยังเป็น unrealized loss ทางบัญชี ต่อมากถูกซ้ำเติมด้วยอีกสาเหตุคือ ที่เป็นตัวเร่งให้เกิดปัญหาใหญ่ของธนาคารคือการเเห่ถอนเงินของผู้ฝากเงินจนทำให้ธนาคารจำเป็นต้องขายพันธบัตรที่ขาดทุนทางบัญชีออกมาจนกลายเป็นการขาดทุนจริง
 
สำหรับประเด็นการลุกลามจากปัญหาดังกล่าวนั้น ปุณยวีร์ มองว่า ด้วยการที่ Federal Deposit Insurance Corporation หรือ FDIC ซึ่งเป็นสถาบันของรัฐที่รับผิดชอบเรื่องการประกันเงินฝากเข้ามาจัดการเเล้วในเบื้องต้น ทำให้คาดว่าปัญหาจากตัว SVB ไม่น่าจะลุกลามมาก
 
เเต่น่าจะเป็นปัญหาเรื่อง Financial Stability ( ความมั่นคงโดยรวมของสถาบันการเงิน ) ของสถาบันการเงินโดยรวมที่อาจทำให้ FED เอาเรื่องนี้เข้าไปตัดสินใจกับการขึ้นดอกเบี้ยจากนี้ด้วย เนื่องจากการขึ้นดอกเบี้ยอย่างต่อเนิ่องย่อมทำให้ผลขาดทุนทางบัญชีของสถาบันการเงินต่างๆหนักขึ้น 
 
เช่นเดียวกับที่นที่ประสบปัญหาจริงๆนอกจากในฝั่งของ SVB เเล้ว คือบริษัท Tech Start Up หลายเเห่งที่ฝากเงินไว้กับ SVB เนื่องจาก SVB เองเป็นอีกเเบงค์ใหญ่ที่ฐานเงินฝากโตอย่างก้าวกระโดดมาจากกลุ่ม Start up 
 
อย่างไรก็ตาม สถานการณ์ดังกล่าวสะท้อนให้เห็นว่าไม่ใช่เเค่ SVB เท่านั้นที่มีผลขาดทุนพันธบัตรสะสมอยู่ เเต่ยังหมายถึงสถาบันการเงินอีกหลายเเห่งที่ยังมีปัญหานี้ซ่อนไว้ใต้พรมเช่นกัน สิ่งที่ต้องจับตาจากนี้คือพี่ใหญ่อย่าง FED ว่าจะเข้ามาจัดการกับสภาพการณ์เพื่อไม่ให้บานปลายได้อย่างไร